**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.augustā |  Nr.423/12(prot. Nr.12, 2.§) | Nr.233  |

Par grozījumiem Liepājas pilsētas domes 2019.gada

19.septembra lēmumā Nr.345 "Par Liepājas pilsētas

attīstības programmas 2021.-2027.gadam izstrādes un

Liepājas pilsētas ilgtspējīgas attīstības stratēģijas

līdz 2030.gadam aktualizācijas uzsākšanu"

Lai nodrošinātu kvalitatīvu Liepājas valstspilsētas un jaunizveidojamā Dienvidkurzemes novada attīstības plānošanu, apzinātu teritoriju vajadzības, attīstības un sadarbības projektus starp Liepāju un jaunizveidojamo Dienvidkurzemes novadu, sasaistot tos ar Latvijas Nacionālā attīstības plāna 2021.-2027.gada prioritātēm, sagatavotos Eiropas Savienības fondu plānošanas perioda investīcijām pēc 2021.gada, kā arī, pamatojoties uz likuma "Par pašvaldībām" 14.panta otrās daļas 1.punktu, Attīstības plānošanas sistēmas likuma 5.panta otrās daļas 11.punktu un 6.panta ceturto daļu, Teritorijas attīstības plānošanas likuma 5.panta pirmās daļas 3.punktu, 12.panta pirmo daļu, 20.panta 2.punktu un 22.pantu, Administratīvo teritoriju un apdzīvoto vietu likuma pārejas noteikumu 9. un 25.punktu un Liepājas pilsētas domes 2018.gada 20.decembra lēmuma Nr.562 "Par esošās Liepājas pilsētas attīstības programmas 2015.-2020.gadam Vidusposma izvērtējuma veikšanu un konceptuālu atbalstu nākamās Attīstības programmas pēc 2020.gada izstrādes uzsākšanai" 2.punktu, izskatot Liepājas pilsētas domes pastāvīgās Pilsētas attīstības komitejas 2020.gada 13.augusta lēmumu (sēdes protokols Nr.8) un pastāvīgās Finanšu komitejas 2020.gada 13.augusta lēmumu (sēdes protokols Nr.8), LIEPĀJAS PILSĒTAS DOME

N O L E M J :

Izdarīt Liepājas pilsētas domes 2019.gada 19.septembra lēmumā Nr.345 "Par Liepājas pilsētas attīstības programmas 2021.-2027.gadam izstrādes un Liepājas pilsētas ilgtspējīgas attīstības stratēģijas līdz 2030.gadam aktualizācijas uzsākšanu" šādus grozījumus:

1. Izteikt 1.punktu šādā redakcijā:

"1. Uzsākt Liepājas valstspilsētas un Dienvidkurzemes novada attīstības programmas 2021.-2027.gadam izstrādi.".

2. Izteikt 2.punktu šādā redakcijā:

"2. Uzsākt Liepājas valstspilsētas un Dienvidkurzemes novada ilgtspējīgas attīstības stratēģijas līdz 2030.gadam izstrādi.".

3. Papildināt ar 7.1 punktu šādā redakcijā:

"7.1 Sadarboties ar jaunizveidojamā Dienvidkurzemes novada pašvaldībām (Grobiņas, Rucavas, Nīcas, Aizputes, Durbes, Pāvilostas, Priekules un Vaiņodes novadiem) attīstības programmas un ilgtspējīgas attīstības stratēģijas izstrādē.".

4. Papildināt lēmumu ar 7.2 punktu šādā redakcijā:

"7.2 Izveidot kopīgu vadības grupu, iekļaujot lēmuma 3.punktā minētos Liepājas pašvaldības pārstāvjus un jaunizveidojamā Dienvidkurzemes novada pašvaldības (Grobiņas, Rucavas, Nīcas, Aizputes, Durbes, Pāvilostas, Priekules un Vaiņodes novadu) deleģētos pārstāvjus, lēmuma 7.1 punktā minēto attīstības plānošanas dokumentu izstrādei.".

5. Izteikt pielikumu jaunā redakcijā saskaņā ar pielikumu.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Domes priekšsēdētājam, Domes priekšsēdētāja birojam, Domes priekšsēdētāja vietniekam pilsētas attīstības un sadarbības jautājumos, Domes priekšsēdētāja vietniekam kultūras un sporta jautājumos, Domes priekšsēdētāja vietniekam stratēģiskās plānošanas jautājumos, V.Vitkovskim, G.Skorobogatovai, Izpilddirektora birojam, pašvaldības izpilddirektoram, pašvaldības izpilddirektora vietniekam (īpašumu jautājumos), pašvaldības izpilddirektora vietniekam (būvniecības jautājumos), Liepājas pilsētas pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām, Liepājas speciālās ekonomiskās zonas pārvaldei |